Kaera: Bible for 1 Peter, 1 Thessalonians, 2 John, 2 Peter, 3 John, Jude, Philemon, Titus

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

1 Thessalonians

Chapter 1

Paulus ge Salam Gang ibangit gen Amara - mara ¹Paulus, Silwanus, mi Timatius mi uyackhi Tesalonika ming, ula pimam Latala mi Tuhan Yesus Kristus goming. Erekeke mi sanang unang at esasamung,²Ning Latala gbangit gang tiani indi inguunang, Etang ingguamba nila mi ni amurgoming. ³Iman ge kriang gula wang ommeyo, chkowi alus, mi muding sachkal gu ula Tuhan goming, Yesus Kristus, pimam Latala gapaning ming.⁴Ing egat wang iomeyo esugala ing wang trako, ing ne giri ne dang.⁵Egu injil asu ning adanret wang tutuk ba, wal si sur ckheu mosoing la gom ming, etang etatabit egu guali, emung ge ila wang urung gu uyackhi ning ga emung ing, emung eg ckhai wang ero.⁶Ingla uyackhi ge mi numurung emung Tuahan egula ing sur mosoing ula amara emung idir mi ge ckhowi ge sanang ula ckheu mosoing ming.⁷Ila uyackhi Makedonia mi Akhaya ge ckhowi ge mosoing mi gitaring.⁸Emung ala Tuhan gamang pin puang Makedonia mi Akhaya la ming bino, asi ula par ge baning egat, ega ning etang nadang wang tutuk bino si om gom la mi Latala wang meyang gu par ga egat wati sei.⁹Si, ging bala wang ni tutuk, tarang gi ging nuamba, etang ging la war teibackhi gaso* la ta ning gi ging ta Latala gumurung, emung Latala ge wat ge mosoing ge daning,¹⁰etang misit guackh la surga ming ge yaning gaaring, gang bading gbakung taso, egula Yesus, susa lala ma bedo gang wat pagui mi ping.

Chapter 2

Paulus gang Uyackhi Tesalonika ming Giatutuk ¹Negiri namung, ing di ula lalo ning idan erening ega guru - guru bino. ²Indi ula wati ogoi wal gu uyackhi mola Filipi ming mo giom ni klikil ni maring, urang di Latala ge muding ula ning ming gen sanang ni ge injil gu wang tutuk walau uyackhi amara agai nimang wati.³Ni tutuk ega ge yasi ming bino, ing gen yasi biningo, etang ge palsu biningo.⁴Egula Latala di wang yawo ni ge injil wang tutuk, ge egu ning wang tutuk mi uyackhi gom - gom gen sanang biningo, egu ning wang tutuk met mi Latala gom - gom gen ckhoeo emung gala ning gen ckhowi gedaning.⁵Ning erening ega ning sur akal - akal wang tutk biningo, emung ila lalo, etang ing gen yasi biningo, Latala la ni saksi.⁶Nindi uyackhi gisei nimeli biningo, ing ge ega etang ui ge baning, egula ning ega Rasul - Rasul Kristus ning isei wati.⁷Urang di, ning ga moling - moling ula itang ming, emung ui guackh ckhakui ula uackh giriang ge daning. E gula, ni sayang amara - amara ning mi ing, ning mi ing egu Latala gamang etang niwat egat di munang egula ning wang sayang⁹e gula, ni giri ne deng namung, ni kriang tamadi ga, ning kriang ickhani- i lero e gang aki na tamadi ge daning emung Latala gamang wang iatutuk.¹⁰Ing egula Saksi - Saksi etang Latala, etab mosoing, molo, etang ge yasi ningo sei gi ni wat ga itang ming emung ni mosoing.¹¹Indi lalo, nila wom geno, iom er sanang, ing egat ing gaing, emung bom nuk uackh arat ge britang gedaning.¹²Urang ing wat Latala ge yawang gumurung,gang ipekit ge abang mosoing egu ler la ula ming.¹³Na ge ega nindi Latala gabangit gen amara-amara, ila nila nimang wati, ila med sei egu uyackhi manusia ge sur dar bino, ge molo-molo egu Latala ge sur ge dar ula wang kriang ging ge percaya gu ula gi tuag ming.¹⁴Negiri-nedang, ing egu emung uyackhi Latala gamang wati emung Yesus Kristus ula wang tutuk mola Yudea ming egu indi ge susa gu lalo emung i abang gemenak ula wang kriang ge daning molo ging lalit ging Yahudi gemenak wang kriang.¹⁵Ging lah Tuhan Yesus gabar etang Nabi-nabi, nindi nitero. ging Latala gumurung bino etang uyackhi amara wang sanang bino.¹⁶ging ning wang larang nisei aki uyackhi Yahudi gemenak biningang gu ga tutuk e ging .egula geyasi gula wang kriang giom guali, walsi susa lala lah ging guamba.¹⁷Negiri-nedang, ning ega uyackho nila te olo emung su nila tang gubuyo tang berakang gedaning, tet guackh la teolo. ¹⁸nila mau eret uamba, nala paulus nala mau eret mi idang nabo, asi iblis la ni yugut wang tering. ¹⁹yamila ing wang harap, gita niom ckho-ckhowo, makota niom gesamang gu Yesus gang eregi? egusi ing? ²⁰Ge ckhowi egula nindi sanang.

Chapter 3

¹Egula, ning wang niomeyit gasing sei, la ning wang tutuk ning ninuckhai Atena mi miso, ²etang Timotius gang gaing gi, nikau mi Latala ge uyackhi, mi ge giri namung mi ning ula Injil Kristus gom ming, mi ing e ing muding etang i wom geno emung iomgom ge daning,³urang gi aki emung uyackhi baning ge i dir gu gedaning. Egula, ing egat tau ersu ge e gula am wang pi tang.⁴E gusi, ning at e sa samung, ning wang e tutuk ta gbo- ta gbo esu i dir gu mata ping ta ma, egu emung ila tur mi lalang gedaning.⁵E gula, nang di sanang bino, nang ang gaying esei om gom gu lalo. Nang reckho, yas gasaing gang iom mi kiriang egusi nikiriang gu mata gai wang bino .⁶Egu,seigi,Timotius gang iabung mi obot nidan ere, gang i wat ge ckhowi ret wang niatutuk gang esu, i ckhowigu ula giom-goming egula ning sanang ret niwamba, etang nindi niom sanang git iwamba. ⁷Egula, negiri nedang, susa lala ge tamadi gang ma di niom ckho-ckhowo egat egu ula iyomming.⁸Wekiga, ing Latala gapaning mi wat molo-molo si nindi ma ni wat.⁹Egusi, nabla pingmi pembrianggen mi Latala geng egu ing, emung ckhowi alus nila Latala gpaning mi wat ga egat egu ing?¹⁰Ckhani ler ning amur etatabo ping etang tuamba, ge ckhowi tala yedi tom goming bedisi ping wang gackhanap.¹¹weki ega, wangkilang Latala etang Pimam, etang Yesus pi Tuhan gangla ni yugut mi itaring.¹²Egula Latala gang iwatgu tomnuko tasnuko ui nuk mi ui baning unang etang mi uyackhi egat unang, emung nila wang kriang mi ing unang gedaning.¹³egugi Gang om gom ge ckhowi gu er yasi bino mi Latala gapaning ming etang Pimam gereninggu pi Tuhan, Yesus, Ge uyackhi mosoing gat esasamung.

Chapter 4

¹ Sianglah, negiri-nedang namung, ning Latala gom mi ibango etang i brito niabung mi med egu ing er tarang gi i wat gu gang Latala gom gedano, si egula wangkriang trus. ²Latala ge wado ge gaing -gaing ning mi i broto egu ing di wangkurang sei.³ ega Latala gom-gom, i mosoing gu si yas gasainglah mi i olo, ⁴tarang gi ge mosoing mi ge wad gu gang tom ming egu ing egat wangkurang .⁵aki ping tom diro pas uyackhi gelah Latala wangkurang bingo, ⁶e mach uyackhi dang aki tayayo ta gegiri ging akal. Latala gamata egat wang gobo, pas nila turmi i tutuk etang i brito gu etatabo.⁷Latala gang pi pekang gu piso na yaso arang gu na mosoing . ⁸egula yamickhailah ge sur ge dar gotobung gu, egu gang uyackhi gotobung bingo, asi gala Latala lah gotobung, gang la ge mosoing gu met mi ping.⁹Etang te sasanang egu, ing uyackhi dang etang gesei mi i brito bingo egu ing inuckhai Latala gang ing tianing sei ¹⁰i giri dang la Makedonia ming gu egat ing mi wangkriang sei. Asi ne giri - ne dang namung, ning ibangit amara - amara e ing wangkriang trus.¹¹I wat gu er gang molo - molo, nadang si inuckhai wang kriang ing la inuckhai itang gu mi kriang, pas nila i britang gu gedaning. ¹²E ui baning gapaning ming si ing di i wat gu molo etang na ge titai dang wang bingo.¹³Ne giri - ne dang namung, ning nigayo ing uyackhi ge nimin gining namung gu ing tau bingo etang ing di aki moling masa ing ta gi paas uyackhi ge nadang gang wang binang ge daning.¹⁴Ping di etab ersu Yesus gang nimino etang obot e wat, etang ping di ersu etab Latala gamata uyackhi mosoing ge la niminang namung gu gamata mutuang e sa samung mi gang unang.¹⁵Ning Latala ge sur dar ga wang i tutuk, esu ping ge la yedi e wat, sampai Latala gang re, ping mata etut uyackhi ge la niminang namung gu ging ta yayo bingo,¹⁶Latala gamata surga mi gamang ya, Malaikat di gamang, Latala ge Tubu di gamang egusi uyackhi mosoing ge la nimin gining gu egat tut ewat taso.¹⁷Ta ping ge la yedi ewat, ge yedi we ega am ping osit bnab gom mi mit e sa samung ging mi Latala unang guangba. Ta ping Latala la gabung e sa samung.¹⁸Egula ping egat ge sur dar ga mi te brito etang wang kriang e sa samung.

Chapter 5

¹Ne giri-ne dang, wer ge wekit maning gu perlu suro mi iming bino, ²Sing egat wangkurang Latala ge erening gu emung uyackhi ickhani natackhawang ge daning. ³Am biasa wangtutuk '' Tom nuko tas nuko '' yes-yes si susa lala ula ma, emung umuckhwal gang kunang wang miso gala ge rasa gu gedaning, ui dang ge bir gasaing.⁴ Asi ne giri-ne dang ing ckhanigomi wat bingo la wer ge eguwekit gang ma si ing emung uyackhi na tackhawang gedaning. ⁵ing egat ler guackh etang iler guackh. ping ega ickhni bae ckhanigom ge menak bingo. Egula ping aki tet biang pas ui baning gedaning, la ma ping wang urung wang paling ⁷uyackhi ge biang, gang ickhani tet biang, etang uyackhi ge buno, ickhani di gang buno.⁸Asi, ping ega iler guackh ong, la ma ping wang tom meyo, kono wadi mi tang kono, tom ckhuno, ckhowo alus, etang blokot ge ckhai mi tong tang. wat gemaning gu wang tom meyo. ⁹Latala gang pisoi susa lala guamba bingo, asi pi latala Yesus Kristus gang wat la mi piming. ¹⁰Wang gang ta nimino egu sei gi ping ga, ge get lero etang ge biang ping egat esa-samung gatang gom mi wat. ¹¹La ping egat tom nuko tas nuko, kriang esa-samung, emung pila ala wang kriang ega.¹²Negiri-nedano, ning ibango ing ging ge ula ituang mi kriang ge moling wang binang gu ging wang griang, ging la ping wang tudumung pi brito piat Latala gatang gom ming. ¹³gi kriang gu ing ging wang giriang ckhun-ckhuno. ing wat i tom nuko i tas nuko. ¹⁴negiri-nedano, ning ibritit mi ibrito, ging ge wat mut-mut gu wang tudumung, ge gom susa si muding sackhal wang ga tutuk, ge moling si guang mulag, uyackhi egat gabung ming si apang gamayo.¹⁵Wang urung wang paling uyackhi dang aki yasi mi geyasi wang gobo. la ing ge ckhowi la wangkriang i tuag ming etang uyackhi gebaning. ¹⁶Om ckho ckhowige yes ge meyang! ¹⁷Amur ge yes gemeyang, ¹⁸Nabla ang guamba di ang bangit gen amara-amara, egula Latala gom gadano mi emeng ula Kristus Yesus gang ming.¹⁹Aki ckhew mosoing gu getena! ²⁰aki gi nubuat-nubuat gu mi gamayo. ²¹Asi nab-nab gu wang uji gi! ge ckhowi gu wang pino! ²²Ge yas gasaing gu egat mi pi olo.²³semoga Latala ge ering ckhowo gu ge mosoing gu mi ping egat ping ming. ²⁴Gang ula pi pekang gu muruyang, Ganglah ma wangkriang.²⁵Negiri-nedano, ning di ning wang amur, ²⁶Egiri-edang egat wang tudumung ge ckhowi mosoing gula mi ging egat gumuni. ²⁷Nang eta-tabit Latala geni mi abango, ang surat ga lalit wang pi giri iguming gi tutuk. ²⁸pi Latala ge anugerah, Kristus Yesus, ula ang unang.

Titus

Chapter 1

¹Nang Paulus, Latala ge gaing wal etang rasul Kristus Yesus,am gang gaing Latala gang uyackhi wang trako etang ge ckhowi gu ging wangkriang ge ckhowo halus ckhayo.²E Ging ge ckhowi gu mi giwat nelum, am gi brito tur yedi par ckhano Latala gang puang yei bingo .³Ge wer ming si gang ge sur dar gu mi wang tutuk metmi ui ge tutuk gu Latala gang met mi megeng, pi tuturui.⁴Metmi Titus, guackh gang piom gom esamung.ge ckhowo mi ge sanang e gu namam, Latala etang Yesus Kristus pi tuturui walo.⁵Egusei gi nang kreta ming bingo, e gu gi ing user wangkriang nabla ing yedi bango etang abang egat ing ge penatua wang trako, egat nang wang i britang gu .⁶Gang egu ge yasi di wangkriang bingo, masik ge umuckh nuko, etang guackh namung gu egat ge ckhowi la lalo, etang aki am ging wang tutuk esu gi wat gu ckhowi bingo etang numui ckhayo.⁷egusi, ui nuku egu gang amar ge uyackhi lalo gang ge yas gasaing gang wang bingo gang Latala ge orong la mi kriang, gang emeli bingo, etang aki temaring, tockh nat buni bingo, tabayung bingo, etang ge yas gaasaing aki mi am gang gen yaso.⁸Gang egu, pig we si met mi am geng, ge ckhowi gu la lalit wangkriang, gom-gom wado, ge molo, ge ckhowo, etang pi backhi ga wang griang.⁹gang ge sur mi ping ge sur gang wang tutuk am wati e gula am mi getaring sei, egu sei gi gang am ge wom ge sur ge ckhowo etang ge ula agayang gu gang gi maring.¹⁰Egula uyackhi amara ging numui, sur bolockh wang tutuk, etang puang yei, egu ging egat uyackhi ge mutuang ging sunat. ¹¹Ging egu am giabackh wang tering ging egu erit magom egat nab-nab mi gitaring bingo, gang egu na ge riai lah gang pi re.¹²Ging nuko egu, gi nabi, wang tutuk uyackhi-uyackhi kreta egu get puang yei, ging emung na guackh ge numui, ging as geg etang mut. ¹³Gang tutuk gu etabo egu sei gi ging wang tudumung etek-etek, ging egat gi backhi gu sackhal.¹⁴Aki gi ulul-ulul uyackhi yahudi gu lalo etang uyackhi-uyackhi ging gi ckhowi egayo.¹⁵Gang ge ckhowo egat gang ckhowo. asi ging ge yasi gu ging iyai ckhowi gumurung, nuku di ge ckhowi wang bingo egu la ging giong gom egat egu yaso. ¹⁶gisu ging Latala lalo, asi gi amar tasing gu ging Latala wang iyot wayo. ging er tobog giyeyung, etang mut, ge ckhowi di ging egat gesaing wang kriang.

Chapter 2

Tebritit ge ckhowo ¹Urang asi, nab-nab ge ckhowi gula wang gi brito. ²Masikwal ge bo-bom namunggu ging ging wang sapo gien wang griang giom gen ckhun ckhono etang giom ge ckhowi wang griang, ge ckhowi gu, egula ckhumit ckhai ckhayo.³ging, ckha-ckhalam ge tomokol gu ge amar tasinggu ckhowo gang aki am ge yas wang tutuk etang aki tockh geg a si ge ckhowi la wang te brito.⁴egula ging ge kunang umuckh etang ge masik namunggu ,wang tyani mi guackh namung geng.⁵Ge ba ding, mating, gang ge yas wangkriang bino, gang egu magom la mi kiriang, om gmayo ge masik geg wati, uranggi Latala ge gamanggu yasi bino.⁶Urangdi, kunag umuckh-masik wal gi brito ging egat gu mating.⁷Egat gegom, e ba ding gu ge ckhowi la mi tarin. Wom ge gom, mi pi amr tasinggu wang pa ling, ⁸Sur Ckhuno ge gasaing wang bino la pi lawang gu gang riyai la gang etang pi yas wang tutuk bino.⁹Ge-gaing wal egu toku metmi ui wad-wad geng nabla ging ero, ping ula we er gom-gom ckhewo etang aki gamang ta yayo.¹⁰Aki na tackhwo, egu pila mi taring e am pig gmurung seigi ge gom gu ge ckhowo Latala ping sok pibrito, gang ping egat piturui.¹¹Latala, gang wat mi ping etabit uyackhi egat.¹²Nindi ge yas gasaing gu mi ni olo ni tlogo etang tom klikil par moi geg egula pi watgu wang griang, ckhuno, etang mosoing ala wer ge ega,¹³Ega pila na ge ckhuni garing wang tomeyo, Latala etabit wado gang yat mi sogit guali, etang pi wat mosoing, Kristus Yesus.¹⁴Gang ge-Bading pagui mi ping egat gang mi piturui ping egat pi amar tasing gu yaso egu seigi ge-bading gang pagui gang wang ya mo, ge uyckhi gang wang trako ge ckhiwi la gang wang kriang.¹⁵Egat gang wang brito. Wom tnau etang wang tudumung gen gula mi oso. Aki uyackhi ge baning gi ping gmayo.

Chapter 3

Wat gu er Gang Ckhowo ¹Ging gu ingat agar ging ipang gamayo met mi pimpinan geng ge ckhowi gula wang kriang, ²sur ge yasi gu wang am ge tutuk biningo, aki tabayung, ukuru - ukuru, etatabit ckhowi - ckhowi erit tapang gu gamayo met mi uyackhi egat geng.³Sebab, ping tur gu bodoh, ping gumurung gasaing ping taat biningo egula ping yas gasaing la wang kriang la urang.⁴Gang ping gen slamat, kringang ge yasi bino, asi ge ckhowi gula mi ping.⁵Gang ping wang giriang, egu bukan ping la ge ckhowi wang kriang ningo egu karna gang piom gom gu wang giriang e gang ckhowo gang ula tatang gom gula ming, ⁶Gang ming guali - guali gang e gula ping walo, gang egula ping wang wagi. ⁷Egula, gang ping wang giriang sei, ping egula pitang gasaing walo.⁸Sur ega molo - molo egula nang er su ing etatabit wang yawo etatabit gang egula pimam la ma e ping egat gumurung.⁹Egu si, yorang tudumung gu mi pi olo, ulul - ulul, ge tabayung yurang tudumung egu gang Bom do gamang wati biningo egu guna biningi sei. ¹⁰Egu uyackhi - uyackhi ge gelu uyackhi tang gen yaso, gang wang biritit mi nuko mi rackhi sei si ta ge olo. ¹¹Egula ing egat ui gula lalo gang egu yasi sei gang la e gang gang wang silaka.¹²Gang Artemas mi Titus unang gang gaying ere di Nikopolis gang ersu gala wang tutuk sei la miso. Wer ge ckhowi gu garing. ¹³Gang gu muding talalu, Senas gang wang mulag, gang egu ui hukum wado, etang Apolos gula yedi yugut tuag ming urang di ging aki kurang ganasing guangba.¹⁴Pi uyackhi - uyackhi namung gu ging gaing ge ckhowi gula wang kriang e gi wat gu gang ckhowo. Uyackhi egula niat wang ni birito, ne sur gala wang gi tutuk egula ama wati molo - molo egula Latala gamata ge ckhowi gula mi ping.¹⁵Uyackhi egat ge la nabung ming ega ging salam wang e tutuk. Ne salam gula mi wang gi tutuk. Anugerah gang piyat e sa samung.

Philemon

Chapter 1

¹Paulus ge salam, ui nuk ula bui ming egu Yesus Kristus, etang Timotius geg, egu pi giri pila pi iman nuko, mi Filemon geng, ne giri ne dang ula pelayanan ge gom ming ning ibangit gen amara - amara. ²Etang met mi Avia, egu piedik, etang Arkipus, ping egat kriang e samung etang met mi jemaat ge ula tom nuko ula i ma ming egu. ³Anugerah tom nuko tas nuko ula ping ming, egu pima Latala mi Tuhan Yesus Kristus egu gig.Abangit gen Amara - amara Egula Iman mi Filemon ge sayang ⁴Nala we ckhanap Latala gabangit gen amara - amara dang si nang ing wang nomeyo egu ula ne amur gom ming. ⁵Si nang wati si i iman, i sayang ula ing ming Tuhan Yesus ge gom ming met mi ging ge mososing gu egat. ⁶Nang amur egu gi ta i tom nuko i iman gu ckhayo i pengetahuan gu guali egu gi nab - nab ge ckhowo ula we ula ping ming egula Kristus. ⁷Nang etabit nom sanang nom gom di sanang, i sayang egu, ing ne dang namung ging ge gom - gom mosoing gu gobot etang wang gockhowa.Paulus Ge Permohonana Mengenai Onesimus ⁸Egu la, urang di ne keyakinan egu etabit wado ula Kristus ge gom ming met wang i tang gita wang kriang nab - nab la egu i kewajiban. ⁹Ge ckhowi la pagui egu etabit ckhowo egu nang wang ibango, nala Paulus nang bom sei etang weki ega emung uyackhi ula bui gom ming.¹⁰Nuackh Onesimus nang e brito nabla nala med asi nala bui ming. ¹¹Tur egu ang egu ge guna wang bino weki ega si ang etabit ge guna wang, ula ang ming ula nang ming. ¹²nala gang gaying, egu nom gom geg, nang gobot mi emeng. ¹³Ge molo - molo gu gang yedi iyabung egu gi gang mi iyanti melayani nala yedi bui ming karna egu Injil.¹⁴Asi ing tom nuko bino, nang di na nuk wang kriang bino, egu gi ing ge ckhowi la wang kriang egu paksa bino egu suka. ¹⁵Onesimus ila yedi tang brakang gu egu gita obot tuang ba ge glola wang biningo. ¹⁶Asi egu i gaying wali biningo, asi ge amara egu emung iki wado tang wang sayang egu nang bino, egu ing, met mi pi diri bading etang met mi Latala unang.¹⁷La ing su nang gadi i giri egusi Onesimus mu mi ing unang, emung nang mi ing unang ge daning. ¹⁸Gang mi ing unang gu, gala na dang mi gasayaing, gang i nadang med. Nala nosoi mi geyei. ¹⁹Nala, Paulus. Ega nala natang mi suro, nala ma mi geyei, asi nang na dang gen eri bino nabi la gala med. Egu i wat enuckhai. ²⁰Ya, ala ping iki wado. La pila Latala gatang gom ming ega ge ckhowi gula ping med. Iyom gom gu gockhowa ula Latala gatang gom ming.²¹Ne keyakinana egu ula ing ming, nang surat ega surit mi emeng. Nang di lalo ing wang kriyang amara ge nala bango. ²²Egu nang wang iyatutuk tolong ne kamar nuk wang gockhowa egu nang wang harap ula ne amur ming. Nang di yakin i amur gu obot ula ing ming.Salam ge Weko ²³Epafras, ning ui nuko ula bui ming, Yesus Kristus ge gom ming. ²⁴Urang di Markus, Aristarkhus, Demas, etang Lukas, tom nuk melayani. ²⁵Pi Latala Yesus Kristus, Anugerah ckheu mosoing ula pia sa samung.

1 Peter

Chapter 1Petrus ge Salam

¹Petrus Yesus Kristus ge gaying walo, met mi uyachki asing ula abang Pontius, Galatia, Kapodokia, Asia, etang Bitinia. ²Gamam Laatala gang ogoiwalo miging wang trako, egu cheu mosoing ge brisi mi wei unang. Laatala ge Berkat egu Anugrah alus ula ing mingWatega ge harapan Wang ³ Tamam Laatala pila pi Tuhan Yesus Kristus,ge berkat gu etabit wadon,gang piwatga gobot mi Yesus Kristus gala nimino,obot ewatgu ge gom ming. ⁴egu warisan harta pusaka gang cham diningo, musi diningo, cheleli bino,ula surgom minggu ig. ⁵Ge egu ing ge Laatala ge Kuasa ula ing ming.Iman wat ge molo egu amami taring wergemi nuko.⁶ Egula ing sana ng-sanang,masa ping tang ega,pila idir war tutung, susalala diguang ba.⁷I'Iman egu gegai emung Mas gedaning bino,Mas egu ula adwasing miwang uji terbukti murni egu menghasil kan Pujian,Kemu liaan dan Kehor matan,Wergemi nuko Yesus Kistus gang mitaring.⁸Ing yedy gang lali bedo,asi isayang egu ula we,etang weki ega ing ula lali bino,asi etabit ing percaya, ega ila sanang wang ilech ula wang tutuk bino asi Kemuliaan ula ing ming.⁹I'Iman gu ge tujuan akhir egu Yormani ge wat.¹⁰Wat ega, Ging Nabi namun nggu Nubuatkan egu Anugrah. egu imilik ing selidiki, pelajari guchua-guchua .¹¹ Ging wangta kani egu yamo, etang taweding cheu mosoing Kristus ula we ula gila ging ming, gila Nubuatkan Kristus ge idir, etang ge.masa mingsi Kemulia an gang ere.¹²Ging Nabi-nabi namunggu,gila wang brito, ging Melayani egu gidi rila enuchkai bino,Ging uyachki egat Melayani ni,nab-nab ging wang uyacho ula Injil Gom wangtutuk egu ging wang gibrito.Ing seigi cheu moso ing Surga ming ya,ge chowi egu la Malaikat diula wang brito.Pekang egu watge Mosoing¹³Ge egula,I akal budi wang siap,etang waspada.I Pengharapan egu gumukung mi Anugrah saat Kristus Yesus gang wang ibrito.¹⁴Ping uyachki muruyung aki tom klikil tas klikil emung ila yedi bodoh gegomi wat.¹⁵Iwat guetang Iamar itasinggu mosoing ,egu Laatala lah ula ipeko gang egula mosoing,¹⁶ Si ula Surat misuro indi mosoying emung nandi ala mosoying. ¹⁷Ing egat ge pekit esu ganggu Pimam, Gala ma uyackhi egat Hakimi nabila gila wang kriyang aki beda-bedakan, wat gu reckho,ila yed wat emung uyackhi Asing gedaning,¹⁸Ing egat ula lalo,ilawat iamar itasing ge yaso,irat namung ula mi imeyanggu ula tebus sei,bukan emumung Mas mi Perak gedaning.¹⁹Egu Kristus ge wei molo,Laatala Guackh ge wey,egu catat bino egu sempurna.²⁰Parmoi ega yedi ebedo,Kristus egu ula wang trakhi sey,asi gang ugugi miitaring Zaman akhir ega.²¹Melalui gang,Ing egat Laatala la Percaya,Laatala lah Yesus gang nimino,gang gobot er ewat,Laatala Kemuliaan gu mi megeng,egugi gi Iman I Pengharapan egu ula Laatala lah ge goming²²Imuruyang mi ge ckhowi egu Yormani gu ing wang gu chuwa sey egugi tang wang sayang egu ula ing ming,la ingma iyom gomigu wang guchuwa tang wang sayang etatabo.²³I wat egu ula mi gobo sey,bukan emung naniminang ge daning, egu emung nage nimini bino egu ulawe.²⁴Sur Mosoying gang wang brito,nab-nab ula wat egu emung teigedaning,teh si cheleli,gebumsi usuwa, ²⁵Asi Laatala ge Sur mosoying egu ula we ge glula wang bino.

Chapter 2

War ge ewat met mi Bangsa ge Kudus ¹Egula, e tang wang sanang bino, e tang tipu, e tang akal, e tom te klikil, met mi e tang wang tutuk yasi gu e gat met gubuyo. ²Emung kunang ckhackhui ge gugi ere, egula ang susu rohani ge etatabit ckhowi egula wang tarako e ang e wat gom gula mi iling, ³etatabit ing tau Latala egu ckhowit talalu.⁴Ing Kristus gadan erening egula, uyackhi ging war ewat gu gubuyo, asi egula Latala gang tarako gang su egula etatabit ckhowo, ⁵ing di emung war ge wat ge daning, e i wat gom gu etabit mosoing emung Latala ge mosoing ge daning, e i wat gom gu mosoing emung pembriang ge ckhowo mi Yesus Kristus gatang gom ming gang mi Latala geng.⁶Egula Alkitab gang wang tutuk, " lali gi, nang war nuk met mi Sion mi meyo, war ge etatabit ckhowi egula wang tarako, yamickhai gang Bom do gamang gumurung si gang am gang gen riyay bino.⁷Egula ing ge la Bom do gamang gumurung egu war ge egu etatabit ckhowo, asi ing ge Bom do gamang gumurung bino, "war egu uyackhi kriang ckhowi namung gu ging gayo, war egu ging pake sei, " ⁸etang war ge am gemelang egu, met mi war magang egu er uyackhi bat sero." Ging gibat itapang egu ging Firman gumurung bino. Tor egula am mi gitaring sei.⁹Asi, ing egu Bangsa ge am wang taraki sei, Imamat etabit wado, Bangsa etatabit ckhowo, ing etabit Latala ge uyackhi egu ing ge ckhowi - ckhowi gula wang tutuk, ila ckhanigom ming gang i pekit ler mi ma.¹⁰Tur egu, ing egu Latala ge uyackhi bino, asi weki ega ing Latala ge uyackhi. Tur egu, ing am ing wang giriang bino, asi weki ega ing egat Latala gang ing wang giriang.Wat ge ckhowi gula wang Kriang mi Latala Gemelo ¹¹Ne giri ne dang ge nang ging wang sayang, ing ereneg wal gu nang mau iyatutuk yas gasaing par moy geg gu mi i olo egu gang iyormani gat yo. ¹²I amar tasing gu wang giriyang mi uyackhi Latala gumurung binang gu ge tuag gom ming e gung aki giom i diro esu ing uyackhi yas wang kriang, e ging kriang ckhowi gu lalo, Latala gemelit wang wer ge maning.Apang Gamai ui wad-wad Gamang wati¹³Demi Latala geni, lembaga pemerintah ping ging wang tarakang gu apang gamai mi ging, ge elesing egu ray.¹⁴Etang Gubernur ray gang gang gaying uyackhi ge yas gassaning wang kriang gu ging ukung etang ging ge ckhowo wang wang kriang gu gemelo.¹⁵Egula Latala gom gadano ge ckhowi wang kriang, ing er ging ge kmuki wang kurang binang gu wang paling.¹⁶Wat emung uyackhi sanang gom ming, asi aki i sanang gu amamgui ckhuang gu mi mey ge yas wang kriang, asi i wat gu emung Latala ge gaing wal ge daning.¹⁷Toku mi uyackhi egat geng. I giri i dang gu i tom nuko itang wang sayang, Latala gula wang reckho, toku mi ray geng.Pi Wat ga Ping etatabit Kristus Gala Susa Lala Guang baning Gumurung ¹⁸Gaing wal namung, toku mi e mnak wal gu geng. Aki ging ge ckhowo, sur danmaing la enuckhai, aki mi ging ge tapang wang lali di mi ging. ¹⁹Ig egu egat karunia nuko, egu ping pi wat ga wang urung Latala la wang tomeyo, ing dang am ge mi ing unang ing susa lala guang ba di aki ge biro. ²⁰Egudi, nab la am mi iming am ing kupi di ing wang gobo bino egu kriang ge yaso? ing ge ckhowi wang kriang gi ing susa lala guang ba di ing wang ukuru, i kruiang gu Latala gom gadano.²¹Egula am i peko, Kristus di susa lala guang ba egat i gu ing e ing egat ge yugut gula gumurung. ²²Gang yas gasaing wang kriang bino, mou leckhi gang wang tutuk bino. ²³Am ge yasi wang tutuk di gang ge yasi gobot mi ging bino, am gang er susa di gang gianumui bino, asi e wat mi Latala gatang ming, gala ui sur piling ge molo - molo²⁴Gang la pi yas gasaing wret pin salib wang oro e yas gasaing ping ming gu nimino. Ping ge ckhowo ge molo gula mi wat. Ge ibat ge wei esero, egula er pi ewat. ²⁵Tur gu, ing juma - juma rewang mi ta rewang. Asi weki ega ing egat ibat ret e mnak gabung gang la ibackhi iormani wang giriang.

Chapter 3

¹ Urangdi ing am ge Umuckh-umuckh,ipang gamaimi emasik,erisi inggu dang ula Laatala Gamang gumurung bino. ²Iyomgom namunggu ckhowit talalu,³Emalasgu ula omgom ming bino ula geblelinglah ming,onglah ang iko ang anting masla mi uar ming,inackhsi gai mackhila tayo.⁴Etang,emalasgu om gomla mida,emalasgu gang sisit gasaing,egatgu chkeu mosoing la gatang gom ming.⁵Kunang umuchk tur geggu ,ging ckheu mosoingla giomgom ming,ging latalala gamang wati.⁶Sara gang gemasik Abraham gamang wati,gang gepekit esu Tuan.ing egat Sara guachk si ge chkowi la wang kriyang si imata reckhi bino.⁷Urangdi ing ge masik-masik,ging egu moling masa ging mingla,ging wang griyang ging wang sayang,ging egat wang gri yang emung gigiri gedang. egula ahli waris dalam menerima Anugerah.iwat mi iamur egu aki wang asaingIdir guangba egu ge khowila ula wamgkriyang.⁸Seila maping egattomnuk tasnuko,chowi alus,etang tom gamayo.⁹Aki ge yas miyas gedano,ningisi tesuro ta tesuro,eta gbo ningisi ge khowila miging egula am pipeko,uranggi ing ge khowi gula guangba¹⁰Egula sur mosoing gang wang brito,ang yamila ewat wang rechko etang wer-wer ge chkowigu lalo,gang gleb wang griyang e geyasmi mi ge olo,etang guatupa mi tutuk ge puangyai, ¹¹gandi geyasigu mi ge bading getlogogita gechkowila wang 1212kriyang.¹²ge chkuni gula latala gang get guachk gumurung etang uyackhi ge egula gi amur gang guar miwati,asi uyackhi geyas wang kriang gu gapang migi.¹³Ang muriang ge ckhowi ckhai wang kriang si yamila mata ang wang silaka.¹⁴Ila idr guangba egu ila ge ckhowila wang kriang.uyackhi inggen susagu aki ging wang reckho aki biring.w¹⁵Egula Kristus ge mosoinggu mi elaatala gu mi omgomming,idiri wang siap gita gedano,yamila ipang pinigi gita Pengharapan ula om ming.¹⁶Egula ge wang kriyanggu,lema lembut toku hormat egugita iyomgom gang ckhowo,malas egigi weki siweko si dang om idiro,am isuro miwatgu gong ckhowo Kristus ge gom mi gimata wang riyai.¹⁷Geckhowi wang kriyang idir guangba di ckhowo,egula latala gom gadano.¹⁸Pila piyas wang gasaing wang kriyang seigi Kristus gang idir guagngba ,gang guangbat mi nuku khayo egula egat ping ming gang gesaing wang nimino egugi gang yat Laatala gapaning mi am gabar egu emung uakh ma nusia,aki gang ewatla ckhu mosoing gegom ming.¹⁹ckheu mosoing gegomo gang git gekhowila wang gila penjara gugia tutuk.²⁰ Ging ge igu tur Laatala wang bningo gila sman nuk garing egu sman Noh.egu Noh ula Bahtra wang kriyang.bahtra egula uyahki titai ,yeg wado ula seranggu uckhai nam yantug ula ewat.²¹Yeg wado egu gang mipitaring Baptisan wekiga wat guangba,Baptisan egu pibakhi ula kotor ging wang yamo,ge egu emung tom osmi Laatala geng,tom gom egu etabit mosoing ula Yesus Kristus gala ²²ewat ge gegomi,Egula wekiga gang ekeng sorga ming ,gala Laatala gatang tenei wang miso,egula Malaikat egat,ging perinta etang Penguasa egat apang gamai mi megeng.

Chapter 4

¹Kristus ba mi idir guamba, egusi ing egu met mi ing ming ing iom egat esamung, egu uyackhi ge ula idir gunang baning gu, gimg igai ge yas wang kriang ²egu sei gi gi wat ckhackhung mi par ga ta amar, gang etang uyackhi geg gumurung bino, gang Latala geg la gumurung.³Egat sei ogoi e masa tur geg ging ge yas wang kriang emung uyackhi - uyackhi ging Latala wang kurang bino, mutuang ge ningang ckhayo, tockh na - tockh na, etang war teibackhi gemelo, etang ge yasit molo. ⁴Wedi ga, ging etabit wang ada etabit ge yas gasaing gu wang kriang bino. Egu sei gi, ging uyackhi gesei wang tutuk. ⁵Egu si tarang, ging la met mi wang Latala ge tutuk Latala la ma giwang takani uyackhi ge ewat etang ge niminang. ⁶egu sei gi, ler gu mi uyackhi ge tutuk weki ga etang ge niminang sei egu sei gi uyackhi am guang takani, ging i wat ula ckheu mosoing gom ming geng ula Latala ge ongat gom ming.E ckheu mosoing gu Met mi uyackhi ge baning di mi miging ⁷Nab - nab egat ge wer peng sei. Egu si tarang, wang urung wang paling urang gi i iom oso. ⁸Egat egu, ing egat i tang wang giriang etatabo e ckhowi gu gang mi e yas gasaing wang tering. ⁹E ckhowi gula mi e giri namung gi taring aki etang wang tutuk.¹⁰Egu gi ta uyackhi egat ckheu mosoing giom - giom ming, egu wang giriang met mi uyackhi ge baning di geng nuk met mi ge baning etang pelayanan ge ckhowo egat Latala ge ckhowo: ¹¹Yami la wang tutuk, wang kilang gang wang tutuk met mi uyackhi la Latala ge ckheu mosoing wang tutuk; etang yamila melayani, wang kilang gang melayani egat egu Latala ge muding sackhal gang mi ping egu gi ta ita ming ckhayi di, ging Yesus Kristus gemelo. Gang sei gi ge ler gu gang ge glola - glola wang biningo. Amin.I dir Guangba ¹²Ne gir - ne dang nang ing tianing, aki yas gasaing gu wang ida gang mat, pi tang geno emung na dang la er apang ging lali bedo. ¹³Egu sanang ging egat gumurung ckhas met i ge gom Kristus ging egat sanang wang eleckh egu am met meyo am souk. ¹⁴Ging sanang am gi yas wang tutuk egu Kristus geni, ckheu mosoing egu egu ta graung souk etang Latala ga graung ukuru piom ming.¹⁵Asi, aki ula ging gang i gang tabar, na tackhawo, ge yas gasaing uyackhi egu gang am ge nadang wati si gang di wang tutuk. ¹⁶Urang asi yami la gang i gang ersu gang uyackhi kristen, gang aki riyai, lebai ckhowi la Latala gemelo egu egat ge gamang.¹⁷Sei gama su gang la gu am ugugi tuang takani pin Latala ge uyackho. Etang, am piwang takani pi Latala gang etang piwang takani, eta tarang uyackhi - uyackhi ge ewat Latala ge ler ging gumurng bino? ¹⁸gang uyackhi gang ge ckhowo wang kriang ba mi gang surga abang mi gi biningo, etang uyackhi ge numui etang uyackhi ge ula yas gasaing wang kiriang? ¹⁹urang si, wang kilang ging egu Latala ge wayang tor mani gang Latala gumurung gemelo, etang ge ckhowila wang kiriang.

Chapter 5

¹Egula, ping Penatua namung ping e gat la Kristus ge i gu lalo. Egu sei gi ping egu gumurung met mi sur mosoing goming wang Penatua ula abung ming gu ge tutuk. ²Latala ge guackh garat, ge ula abung ming gu wang giriang! ³aki e diri geleso. Esu ang la, ang kriang ge ckhowi gula mi e giri e dang namung gu gitaring. ⁴Egu gi wekit sang Gembala Agung gang re, ing makota ge ckhowi gang ckheli binang egula ig.⁵Urang di ing ge muda - muda namung. I diri gu gamayo met mi ge bo bom namung ang ing egat i diri gamayo nuk met mi nuk unang. Uyackhi ge sombong egu, Latala gang agayo. Gang Berkat anugerah gu met mi uyackhi e diri gamayang gu geng. ⁶Egula e diri gamayo met mi Latala ge Kuasa gu gom ming egusi am mata ang os geleso. ⁷Aki gang wang reckho, gang Latala la ping wang giriang.⁸Iblis gu la wat gi mat gi la wang urung wang paling. ⁹Iblis gu getero! e diri gu gamayo ckheu mosoing gu gang om gom gu ming¹⁰Ang. Yedi ula i dir gom ming la Latala gala ula ang ta urung ge wedo ge meyo, Kristus gang om gom ming. ¹¹Gang egula. Sur ge mosoing ge glola wang bino. AminSalam ge Wang Gabang ¹²Nang surat gom mi suro tuko met mi Silvanus geng. Gang ping egat tom gom nuko e sa samung. ¹³Ping ge ula Babilonia ming egu. Egat egu Latala ge uyackho. Gang Markus ge tutuk, Kristus gang salam met mi guackh geng. ¹⁴Ping egat tom nuko tas nuko. Kristus gatang gom ming. Amin

2 Peter

Chapter 1Simun Petrus ge salam

¹Simun Petrus, gang Yesus Kristus ge gaing wal, ging egula am mi miging etang Latala ge ckhowi ging Yesus Kristus gom mi wat.²Egula anugrah mi tim nuko tas nuko amara ing ming e ing Latala mi Yesus etang Latala, gang wang om meyo.Latala gang uyackhi ge pekohging wang trako³Egat-Geg la mosoing Ang gat metmi mining nab nab egat tom gedano ckhowi ge gomi wat, gang wom tnau mi ning ping-Ge ler ckhowi mi gi.⁴Egula, Gang sei gi gang la enab-nab ge ckhowi ge wad mi pi brito e pingdi-Ge i mosoing, etang Ge yas par tang ga mi pi tlogo, e ping aki tom mi te klikil.⁵Egula ing di etabit iyom gom ge ckhowo, emung ge ckhowi mi ckhuni unang, ⁶Ge ckhuni gu mi ang wang ckhaling, ang mi ang wang ckhaling sei si om gamaiyo , ge mosoing gu la wang apang gamayo, ⁷ Om gamayit mi egiri edang geng, om gamait egiri edang geng aki ang wang lalo.⁸Egula, egat egu ula ang ming si ang mitang-mitang, egusi ing bleu-bleu bino e ge isi ckhowi gu la ing ming pi Latala, Yesus Kristus geg. ⁹ Asi, uyackhi ge yang egu egat ging ming bino egu uyackhi get mra etang get yaso la mi uwabung esu ge yas-gasaing tur geg gu gasu mosoing sei.¹⁰Egula, Negiri-nedang, e gula ang wangkriang mi tumurung eta-tabit am e pekit ang wang trako; si ala wang kriang gu, amata ba bino.¹¹gang urang sei, Latala ge leling ge tun ping mi wat, Yesus Kristus gang beling pleter mi ping.¹²Egu sei gi nang wang ia tutuk egu egat wang iyom meyo,weki ga ila lali sei etang ing ge ckhowi gu ila ckhumit pin tasi di nang etang wang ia tutuk. ¹³nala yedi par moi ta wat ega, nang wang i britit ge yes ge meyang, ¹⁴nang wang nom meyi sei namata user ma ga ming bino emung am ula mi netaring egu pi Latala,Yesus kristus. ¹⁵Etang, tarangdi nang wangkriang er gackhanap e nang gi sei si ila yedi wang iyom meyo.¹⁶Yesus Kristus, ge rening ning niyet guackh mi lalo Ningga ning ulul geningang-ningang gumurung bino asi gingdi esu Latala ge rening mi am ga taring. ¹⁷Gamam Latala gang ckhowi mi rai unang mi Yesus geng, emung Gamam nuk wang-Ge tutuk gedaning, '' egala Nuackh-ge nang wang tianing, Gang la Nom gedano, '' ¹⁸Am gamang Surga mi rening gu nindi wati nuk wang ning-Gat esa-samung buku mosoing ge elesing ming.¹⁹Egu nindi esu kilwal ge tutuk gu molo, ingdi wang urung ni ckhuno emung i la ickhani gom mi damar ge ler lalang ge daning, wang get wad da dat om gom ming wang ckhanang. ²⁰urang asi, ge tutut ing wang iano gu esu kilwal gu we bino egu sur mosoing ge gom uyackhi ge ckheyei wal. ²¹ ui nuku di ang mi taring esu gang kilwal bino; asi, uyackhi-namung gila wang tutuk ckheu mosoing la Latala gen mi wang tutuk

Chapter 2Guru - Guru ge Akal Yaso egu ging Ukung

¹Zaman tur gu, Guru - Guru gr akal yaso ula we ula Latala ge uyackho ge tuag ming eenubg weki ga ge daning di ula we. Ing di i tuag - tuag gu dang ula ong - ong na ge yasi la wang uyackhi ga tutuk, etang tang Latala gang akal gala uyackho tebus urang di ge yasi gula ula gi diri ming.²Ula urang di uyackhi amara ma gig gumurung. gi cara egu gai wang bino, ging ersu gi kriang egu molo, egla ckhowo asi am sukak biningo.³Gi gobo yasi egu gi utang ula gi diri gu ming ge ging wang tutuk egu tang tipu. Ging ge urang egu ukung gu tur eteng mi ge geyei ula we, etang garing - garing biningo etang siki moso egu gi oboying bino.⁴Latala gang egu wang gaso ckhing egu si malaikat di ula dosa gom ming. Ging egu am mi neraka gom mi god, rantai ckhani gom ming peng hakiman garing.⁵etang Latala di ge ya wang par moi tur walo gu, egu nuk la ui nuk gang ge molo la wang tutuk, ging ge yesrackhi gu ging egat esa samung. Asi yeg wadi par moi ta ya, Latala ging wang kurang bino.⁶Latala gang Sodom Gemora di ukung, kota rackhi gu tiriki ang mi bram, ge egu sonto met mi uyackhi ge numui wali ula yedi wat par moi ga tang.⁷Latal gang wat mi Lot geng ui molo egu, ge ula i dir guang baning egu, ging Latala ge hukum wang kurang bino.(8 Sementara egu Lot gang wat wer ckhanap ula gi tuag ming, gor mani ge mola ula i dir egu gala ge yasi lalo ge yasi la wati)⁹Latala egu e tatabit lalo uyackhi ge molo egu gang ge yasi la guangba di gang wang guackhis, uyackhi ge numuiegu gung ukung wer peng hakiman.¹⁰Etang ing ge ula gi diri bading wang gomologi ta wang gumurung gi giri ge wat mi gamayo, pemerintah, ging i diri gu mi geleso, Guru - Guru ge akal yasi egu ging rackhi bino met mi Latala ge ckhowi alus egu.¹¹Malaikat ge kuasa egu wado, eleso ging mi gamayo. Ging uyackhi i wang gasaing bino gila ula Latala gapaning ming.¹²Guru - guru ge akal yasi egu emung binantang ge akal gang mi ging bino, ging mi gobot, etang gipino am gibar; nabi la ging wang kurang bini si egu ging hujat ging egu gima gi yasi gomi susa lala guang ba.¹³Ge yasi egula gima guang ba mi gi upa geno. Gi wat egu marah. Ging iat na nat e sa samung.¹⁴Ging giet guackh gu kli klil la ming ta bir ta gyayo la ula ming, ging yas gasaying wang kriyang gu ge sackh wang bino. Ging uyackhi ula moling masa egu ging gi wat mi gobo. Ging egu ula ula ge yasi la wang kriang. Ging egu uyackhi kutuk goming.¹⁵Jugut ge molo egu ging gubuyo. Jugut ge yasi egula gi goyo egu jugut Bileam bin Beor. Ging egu ge yasi gula ula ging ming.¹⁶Asi am ge sapit numui ge daning, ge amar ge tasing emung keledei gom ipo, asi ge gamang egu uyackho egu gi Nabi gom ipo egu ta we bino.¹⁷Uyackhi ge arang ega emung yir boi siso ge daning. Etang emung ckheu ula banab apit we binang ge daning. Ckhani gomo mi urung gesaying egu la ula mi gi meyo.¹⁸Gi tutuk egu eleso asi isik, gimg uyackhi mi iwang gasaing, uyackhi ula kriyang ge yaso wang guackhis seyang egu.¹⁹Guru - guru ge akal yasi egu ging ge ckhowi la wang uyackhi ge brito, asi ging egu la neraka ming. Nabi la uyackhi ula wang kriyang egu la gima lalo.²⁰Yami la ula yasi gasaing par moi ga wang guackhis, ula mi taring egu, Latala Yesus Kristus gala wat pagui mi piming asi etang ibot yasi gasaing par moi geg ga gumurung, ckhani gomi la ge goming egu si gi wat egu yasit molo tur namung gu ge daning bino.²¹Urang si yugut ge ckhowi egu ogoi wali mi wang kurang bino, ging ge ckhowi gu lali sei gi etang yom gobot hukum ge mosoing ula wang i britang egu.²²Ging egu emung ibar ula obot egang igir, etang emung bei ula ang yami sei, obot etang i ckholo mi ba.

Chapter 3

¹Ne giri - Ne dang namung, ega surat ge mi rackho Nang mi suro met mi ing, Surat ge gom rackhi gu, Nang erit ging ckhowo - ckhowo etang erit ging wang Gumurung,²urang gi ing namang gula wang gi tutuk ge tur geg gu ogoi Nabi - Nabi kudus ging wang tutuk sei etang Latala ge gamang gang met mi Rasul - Rasul ging.³Ogoi - ogoi ima ta lalo wer ge wek - weki si uyackhi Latala gamang wati binang gu gama ta ma pisei kriyang ge yasi gula gumurung.⁴Gimata wang tutuk, taweding gi Latala gang ere? ogoi pirat namung niminang gu, egat amar molo ogoi gu ge daning."⁵Gi ma ta ping akal ogoi ila Firman wati gu gi ma ta ersu akal, bulung do ogoi tur mi ula we. Gi ma ta er su par ga yir mi kriyang.⁶Yir egu sei gi par ge ogoi ula we egu yir egala ogoi par ga gat wang tering.⁷Egu sei gi, sur mosoing gang wang tutuk bulung mi par ga unang ge ala e ga met meyo met mi uyackho ge yas wang kriyang namung gu mi det e sa samung. Bom do ge erening ming.⁸Ne giri - ne dang namung, aki na ge ckhowi ga mi iwabung: Latala gang ersu wer nuku egu emung wer iribu ge daning etang wer iribu gu emung wer nuko ge daning.⁹Latala, ge sur egu lugum - lugum di gang mi uabung bino emung ging ge am lali si wek - weko. Egu sei gi gang iyaring gang urang e ui nuko di susa biningo, urang e uyackhi egat ret ge ckhowi gula gumurung.¹⁰Latala ge rening emung uyackhi na tackhawang ge daning, gang dugut wadi si bulung do mata we biningo. nab - nab la bulung ming do gama ta adwas ler kaking- kaking, mata nab - nab ge ala par tang ga gat -gat tepur.¹¹Nab - nab egat am er gumusi, egu si, imata tarang gi i wat? egu si i wat gang ckhowo ing Latala la gumurung,¹²urang garing - garing mi garing - garing git Latala ge wer rening ming? wer ge Latala gang rening, bulung ad was tepur, nab - nab la bulung ming gat - gat ad ler nat kaking - kaking sero. Egu la Latala gala wang tutuk, bulung ge ugugi par ge ugugi egula ging garing - garing, uyackho - uyackho ge ckhowi gu gi abang.¹⁴Nikung - nekau ge ckhowi namung, egu la pila na ega garing, egu la ge ckhowi gu wang kriyang urang e Latala gang ging lali si ging ui yasi biningo, ge yasi ningo tom nuko Latala gamang gumurung.¹⁵Egu sei gi wer guru gang pu sei wat wang rapo. Emung nabi la Paulus pi giri ge ckhowo, gala wang pi biritang gu, eming nabi la Latala gang mi ge britang walo.¹⁶Gang di tutuk ge molo - molo e gula gala mi surat ge baning ge gom ming. Etabit na. Amara - amara ning wang kurang biningo, egu la am su ckhowo ge akal yaso egu gang bodoh. Ge iman egu moling ging di ula e gula wang kriang emung nabi la ula sur mosoing wang tutuk ge daning, egu la erit ging egat ge yasi la guangba.¹⁷Ne giri - ne dang namung, ping egat ula na ge ega wati sei, wang urung wang paling e ing aki ge yas gu guangba egu uyackhi - uyackhi ging sur wang kurang biningo. Aki reckho e iman gu er ckhowo.¹⁸Egu la, ing geg la gumurung ge Anugerah nila ala atang gom ming, Yesus Kristus ang la e ckhowi gu ula we, wedi ga met mi wer ge maning mo! Amin.

2 John

Chapter 1

¹Gang penatua, gala umuckhwal wang tarackho etang kunang - kunang mi tang, ge nang gemelit ge molo, etang nenuckhai bino, ega uyackhi egat ula go molo gu lalo, ²ge molo ula ping ming gu gama ping ming ge glola wang bino. ³Anugerah, tom te yaso, etang te le leling egu pimam Latala etang Yesus Kristus geg, guackh gu, gala piat ge ckhowi gom ming.⁴Nom ckho ckhowit talalu nang lali si uackh namung ga wat etang ge ckhowi la wang kiriang, emung nila Bom do gamang wati ge daning. ⁵Ega, nom, nang abango, aki esu sei ugugi la nag surit mi meng, egu pi sur ogoi ming, urang e ping tang wang sanang. ⁶Etang, e gala ckhowo, e gu gi ping wat gala pi biritang gu gumurng. Ge birirtang gu arang, ila tur atang mi wati gu egula ing ge gom mi wat.⁷Eri si uyackhi Latala wang kurang binang gu ging par moi ga ta ere ging ersu Yesus egu Latala guackh biningo ge ckhowi egu ging ersu yaso egula uyackhi Latala gamang wati bino. ⁸Iom gen ckhun - ckhuno urang e na ge ckhowi pila wang kiriang gu gang aki gubuyo, egu sei gi wat ge ckhowi gu ing egat ig.⁹Uyackhi amara ge yasi wang kiriang etang Latala gamang wati bino ge wat egu Latala ge olo. Egula geg, yami la Latala gamang wati gang la Latala etang Yesus guackh. ¹⁰Wekit ui dang gang idan re gang sur ckhowi wang tutuk bino aki i ma mi ging trima etang aki ging wang tudumung. ¹¹Egu la, yami ckhai ging trima eri si gi kiriang yasi egula ging di gumurung.Salam ge Wang gbang ¹²Nab - nab amara nang surit mi iming, asing nang nagayo kertas mi tinta nang mi surti mi iming. Asi, nang su ping tuang bat e sa sa mung gi pita ta tutuk. ¹³E kau guackh namung gu am wang tarakit ging gaying salam wang e tutuk.

3 John

Chapter 1

¹Gang Penatua, Gayus ge sayang gu ula gom - gom gu ming.²Ing nekau namung gu. Pas iyormani gu di sackhal.³Egula, nang di nom sanang ta lalu pas ne giri ne dang namung ging ret ge ckhowi la wang serenta, tarang sei gi weki ega ing ge ckhowi gom mi wat.⁴Nom ge ckho - ckhowo gu nang ming bino e nang aki wati ging ler gom mi amar.⁵ekau ge nang wang giriang, ing kiriang muruyang gula mi i giri in dang geng, ging i baning ge manak di ckhowo.⁶Ging e ckhowi gu wang uyackhi amara gia tutuk. I mata ge ckhowi wang kriang e gula ing guang mulag yugut mi gi taring ge la Latala gom gadano.⁷Egu sei gi, ging gining gu Bom do lah gen, ging uyackhi ge la Latala gumurung bingang gu giabung mi nadang med bingo.⁸egula, ping uyackhi ge urang namung gu giwang mulag e ping di gi giri ge ckhowo.Diotrefes mi Demetrius⁹Nala suro met mi ne giri geng, asi Diotrefes, gang la wang yawit ediri mi gi taring, agai ning terima.¹⁰egula, nang re si namata ge kriang gu wang ge brito, sur ge yas mi ni yas wang tutuk ! egula enuckhai bingo, gang di agai ne giri ne dang la rening gu ging terima etang ne giri ne dang ging re dang si gisu ging aki mi ping unang, ging gusey jemaat ge tlogo.¹¹Ne kau namung ping la tang wang sayang, aki ge yasi gu gumurung, ge ckhowi gu la.yamila gang ge ckhowi wang kriang egu la Latala geg, asi uyackhi ge yasi wangkriang gang egu Latala lali bino.¹²uyackhi egat ge ckhowi la wang tutuk mi Dematrius,etang ge ckhowi la wangkriang urang. nindi wang kriang, ing di lalo ge nila wangtutuk egu molo.Salam wangtering¹³Nab-nab amara nang surit mi iming asi nang negayo pena mi tinta nang mi surit mi iming. ¹⁴Nang si nasu ping tuambat esa-samung gi pita tatutuk. ¹⁵Ne ckhowi la ing ming. ne giri ne dang ila iga ming nang ne salam nang pnat mi iming ta metmi i giri i dang namung gu giatutuk.

Jude

Chapter 1Yudas ge salam

¹Yudas geg, Yesus Kristus ge pelayanan etang Yudas ge kau gang mi uyackhi ge pimam Latala gang ging wang sayang. ging wang trako, etang Yesus Kristus gang ging wang griang.²Tom te yaso, teckho-ckhowo teleleling, etang ge sayang gu amara-amara ing ming.Latala gamata uyackhi ge yas wangkriang gu am ging ukung . ³Negiri-nedang namung , nala na suro ge moling wang bingo mi iming egu mackh ping egat wat esa-samung geg nang wang nom meyo si tarang di nang suro mi iming etang nang ibango ing iyom gom ge ckhowi gu wang griang etatabo egula nang etang wang tutuk mi nuk munang egu ge glola wang bingo mi uyackhi ge wat etatab mosoing.⁴Asi, uyackhi dang ge yas wangkriang di gang wangkurang bino, egu uyackhi ge tur am ging wang trako ging ukung geg, uyackhi ge gom-gom gang wang bino ging pi Latala ge Anugerah ga gumurung bino giom diri talalu gu er ging pi Latala, Yesus Kristus gotobung⁵Ing egat wang kurang sey di nang gobot wang ia tutuk ersu Latala gang ge uyackhi Mesir ming namung gu giat eser gi gatang gom mi wat, asi ta ging ge gamang gumurung binang gu gang ging snokong.⁶etang Malaikat-malaikat ge ula ge kriang gumurung bino, etang gi mising giyey ming bino, egu Gamata Ge sil ge sikit gasaing gu mi ging patit mi ickhani ge gom ming ta mi wekit wer ge wado am ping ge ckhowi yas wangkriang gu wang gapang-gapang.⁷Etang Sodom mi Gomora unang di.⁸uyackhi ge enamung gadi urang, ging gi ipar-ipar namung gula gisu egula gang, ging ta bir ta giayayo, ging igai sur ge ckhowi wati, etang ging uyackhi ge ckhowi wangkriang gu ui yaso.⁹Mikhael egu, gang malaikat, satang ging gat nuk wang Musa ge bading wang yurang asi gang gua yagi bino, ''Latala ma emaring!" ¹⁰urang asi, ging ge esu ping ula gimurung ge yasi wangkriang namung gu ging lali bingo la ging ge ningang- ningang mi tua yago, nab la giom mi daning gula ging lalo, emung na guackh guckhur wang bingang ge daning. na egu la pi mata yas guamba. ¹¹Gima Soo! si ging kain ge yugut la gumurung, etang ging Bileam ula yas gesaing wangkriang gula gitero gimata niminit emung Korah ula i mi serang ge daning .¹²Ging mutuang na ge ckhowi na si ging emung wel ge daning, ging iyat nana si ging lobong ba asi ging reckhi bino, gisu ang yami la, ging gu emung benab ge ai ming bino, ckheu wang pui wat gi mat gi. emung tei-tei ge isi wang binang ge daning, nimin mi rackho, er aki egat ang urai med. ¹³Ging emung tam ge yasit molo gedaning, gi yas gu ging er ckhau perek, ging emung na guackh ge menak wang bino, la ging egu ckhani ge gom la am mi miging ge glola wang bino.¹⁴ Uyackhi ge urang egula Henok, Adam ge tap mi yes rackho, gang wangkriang, "Lalo, Latala gang uyackhi ge mosoing wangkriang namung gu ribu-ribu gat re, ¹⁵gang ret uyackhi ckhowi yas wangkriang gu wang piling;Gang uyackhi ge yas wangkriang egu Latala gang ging ukung mi gi yas wangkriang gu gmurung." ¹⁶ging egu uyackhi ge manating yaso, am ge yasi la wang rapo, etang ging gi numui la gumurung; ging egu giwa wado etang uyackhi ge na amara med.Wang sapo met mi wom tanau¹⁷Ne giri ne dang namung, nabla pi Latala, Yesus Kristus ge rasul-rasul gila wang tutuk gu wang iyom meyo. ¹⁸gila wang ia tutuk, "Wer ge weko, uyackhi ge ckhew yas gom ming gu ging amar ge yas ckhai wangtutuk. '' ¹⁹Ging egu uyackhi ge yang er ping tang brakang geg,ckhew mosoing ging ming bino la ging ge yasi la gumurung.²⁰Urang la ing Negiri- nedang namung, ibot taso iom gom gu er mosoing ckhew mosoing gula mi amur. ²¹Latala gom gula mi ang wang griang ta pi Latala, Yesus Kristus, garing gang piat git wat ge glola wang binang ming.²²Iom ge ckhowi gu la mi ging ge giom tamadi gu wang giatutuk, ²³uyackhi ge ad ging wasing namung gu giat sero e ging wat. ui baning di, e teleleling gu mi ui baning getaring emung wang reckhang ge daning, etang ging ge yas giom ming gu mi pi olo.Latala gemelo ²⁴Gang, ang wang griang gu, ba bino etang gang gema gom mi yasi mi teteri bino asi ge ckhowi la wado. ²⁵pi Latala, gala ping gen wat, gang mi Yesus Kristus gang ming, pi Latala, ge Ler, ge wado, ge muding, etang ge kuasa gu ge glola wang bino: tur ming, weki ega, git ge glola wang bino. Gemolo